OpenLLM-France/wikimedia huggingface dataset:
# Monarquia constitucional de França

La Monarquia Constitucional de França fou un breu període històric (1791-1792) durant el qual el Regne de França va ser regit per un règim de monarquia constitucional en contrast amb la monarquia absoluta immediatament anterior i que va acabar oficialment amb l'Antic Règim. S'emmarca dins del context de la Revolució Francesa (1789-1804).

## Antecedents

Des de 1789, França estava experimentant una revolució en el seu govern i els seu ordre socials. Es va declarar una Assemblea Nacional i promulgà la seva intenció de dotar a França d'una constitució justa i liberal. Lluís XVI es va traslladar a París l'octubre d'aquell any, però va rebutjar París i va organitzar un complot de fugida el 1791. El complot, conegut com la Fugida a Varennes, finalment no es va materialitzar i va danyar greument qualsevol opinió pública positiva per a la monarquia. Els germans de Lluís XVI a l'exili de Coblença es van reunir per una invasió de França. Àustria i Prússia van respondre a les crides dels germans reials i van publicar la Declaració de Pillnitz a l'agost. La declaració afirmava que Prússia i Àustria volien restaurar Lluís XVI al poder absolut, però només intentarien fer-ho amb l'ajuda de les altres potències europees.

## Referències

* ↑ Cuadrado, Antonio M. García. El ordenamiento constitucional (en castellà). Editorial Club Universitario, 2012-12-17, p. 165. ISBN 978-84-15591-47-4.
* ↑ Hibbert, Christopher. The days of the French Revolution. Harmondsworth : Penguin, 1989, p. 63. ISBN 978-0-14-011846-9.
* ↑ Mark, Harrison W. «Flight to Varennes» (en anglès). World History Encyclopedia, 09-08-2022. [Consulta: 1r desembre 2024].
* ↑ Mark, Harrison W. «Declaration of Pillnitz» (en anglès). World History Encyclopedia, 09-09-2022. [Consulta: 1r desembre 2024].
* ↑ Hibbert, Christopher. The days of the French Revolution. Harmondsworth : Penguin, 1989, p. 143. ISBN 978-0-14-011846-9.
# Susanna d'Itàlia

Susanna d'Itàlia o Rozala d'Ivrea (v 937 - Flandes 1003).

## Orígens familiars

Filla del rei Berenguer II d'Itàlia i de Wil·la III d'Arle, fou neta del també marquès Adalbert I d'Ivrea.

## Núpcies i descendents

Es casà, en primeres núpcies, amb el comte Arnold II de Flandes, amb el qual va tenir tres fills:
* Balduí IV de Flandes (980-1035), comte de Flandes
* Eudes de Cambrai
* Matilda (?-995)
Es casà, en segones núpcies, el 989 amb el rei Robert II de França. Tot i la seva avançada edat, uns cinquanta anys, es casà amb el rei francès, que en tenia divuit, en virtut d'un tracte que firmà Hug Capet pel qual rebé en dot les ciutats de Montreuil-sur-Mer i Ponthieu. En el moment del casament Rozela de Provença es canvià el seu nom de naixement pel de Susanna d'Itàlia. Robert el Piadós, però, la repudià l'any 996 per casar-se amb Berta de Borgonya.
Susanna d'Itàlia realment no arribà a ser reina consort de França, ja que fou repudiada un any abans d'accedir Robert II al tron francès. Susanna, en ser repudiada, marxà cap a Flandes, on morí el 7 de febrer de l'any 1003.

## Referències

* 1 2 Deslot, Thierry. Impératrices et reines de France (en francès). FeniXX réédition numérique, 1996. ISBN 978-2-307-05068-1.
# Sylvain Marcaillou

Sylvain Marcaillou (Tolosa, 8 de febrer de 1911 - Tolosa, 28 de setembre de 2007) va ser un ciclista francès que fou professional entre 1931 i 1943. En el seu palmarès destaca la Bordeus-Saintes de 1937 i la segona posició a la París-Niça del mateix any. Va finalitzar el Tour de França dues vegades entre els deu primers classificats, el 1937 i 1939.

## Palmarès

* 1931
** 1r del Circuit de Marensin
* 1934
** 1r del Gran Premi d'Alger
* 1936
** 1r de la Trouville-París
** 1r de la Ruffec-Bordeus
** Vencedor d'una etapa de la París-Saint Étienne
* 1937
** 1r de la Bordeus-Saintes
* 1938
** 1r de la París-Angers
** 1r de la Bordeus-Pau
** Vencedor d'una etapa del Tour del Sud-oest
* 1939
** 1r a la París-Rennes
* 1943
** 1r a Cahors

### Resultats al Tour de França

* 1934. 34è de la classificació general
* 1936. 12è de la classificació general
* 1937. 5è de la classificació general
* 1938. Abandona (6a etapa)
* 1939. 6è de la classificació general

## Referències

* ↑ «MARCAILLOU Sylvain». [Consulta: 17 novembre 2024].
* ↑ «Palmarès de Sylvain Marcaillou (Fra)». [Consulta: 17 novembre 2024].
* ↑ Ollivier, Jean-Paul. Le tour de France des champions français (en francès). Mareuil Éditions, 2022-06-16. ISBN 978-2-37254-275-3.

## Enllaços externs

* Palmarès de Sylvain Marcaillou (francès)
# Temple del Gran Sacerdot

El temple del Gran Sacerdot, també anomenat Temple III, és un temple funerari-cerimonial, construït l'any 810 de per la civilització maia; és una edificació que forma part de la ciutat més gran del període maia clàssic tardà: Tikal, forma part del parc nacional de Tikal situada actualment a la zona de Petén, Guatemala.

## Història

El temple es construí sota el mandat del rei maia Chi'taam, vint-i-nové monarca de la dinastia de Tikal, i es creu que fou enterrat en aquest temple, tot i que encara no se n'han trobat les restes.
És la darrera gran construcció de Tikal.

## Arquitectura

* Ubicació: a l'oest del temple de les Màscares.
* Altura: 55 m.
* Forma: piramidal, amb 9 terrasses.
* Una única porta d'entrada, adornada amb la llinda número u.
* Dues estances o cambres, en una d'elles se situava la llinda número dos.
* En la decoració exterior destaquen la cresteria i una llinda original en què es gravà un personatge vestit amb una pell de jaguar, amb una màscara a l'esquena i al front un símbol d'un Déu.

## Conservació

En la seua major part està cobert per la vegetació selvàtica, tot i que s'hi han desenvolupat projectes de restauració, entre ells els efectuats el 1968 i 1969 per part del Museu de la Universitat de Pennsilvània, però encara no ha estat reconstruït totalment.

## Referències

* ↑ Cartwright, Mark. «Tikal» (en anglès). World History Encyclopedia, 08-10-2014. [Consulta: 13 octubre 2024].
* ↑ «Tikal National Park». UNESCO World Heritage Convention, 1979. [Consulta: 12 octubre 2024].
* ↑ Hamlin, Sharon; McNally, Shelagh. Pocket Adventures: Guatemala (en anglès). Hunter Publishing, Inc, 2008-10, p. 282. ISBN 978-1-58843-689-4.
* ↑ Taube, Karl; Houston, Stephen «Masks and iconography.». Temple of the Night Sun. A Royal Tomb at El Diablo,, 2015, pàg. 208-229..
* ↑ López Oliva, Macarena Soledad. Tikal (Maya): Geography and Culture (en anglès). Cham: Springer International Publishing, 2020, p. 10609–10620. DOI 10.1007/978-3-030-30018-0_2921.pdf. ISBN 978-3-030-30018-0.
* ↑ Schieber de Lavarreda, Christa (et al) «Proyecto de conservación Tikal». X Simposio de Investigaciones Arqueológicas en Guatemala. Museo Nacional de Arqueología y Etnología:, 1997, pàg. 290–299..
# Jurica Jerković

Jurica "Jure" Jerković (25 de febrer de 1950 - 3 de juny de 2019) va ser un futbolista croat de la dècada de 1970.
Fou 43 cops internacional amb la selecció iugoslava. Pel que fa a clubs, defensà els colors de Hajduk Split, FC Zurich i FC Lugano.

## Palmarès
### HNK Hajduk Split|Hajduk Split

* Lliga iugoslava de futbol (3): 1971, 1974, 1975
* Copa iugoslava de futbol (5): 1972, 1973, 1974, 1976, 1977

### FC Zürich

* Lliga suïssa de futbol (1): 1981
* Copa de la Lliga suïssa de futbol (1): 1981

## Referències

* ↑ Jurica Jerković at the Serbian national football team website (serbi)
* ↑ Jurica Jerković Fitxa i estadístiques a la FIFA
* ↑ Jurica Jerković a National-Football-Teams.com (anglès)
# .gn

.gn és el domini territorial de primer nivell (ccTLD) de Guinea.
Els .gn han de ser registrats amb un contacte local.

## Dominis de segon nivell

* .com.gn: Comercial
* .ac.gn: Acadèmic
* .gov.gn: Governamental
* .org.gn: Organitzacions sense ànim de lucre
* .net.gn: Xarxes

## Enllaços externs

* Informació de whois IANA .gn
* Pàgina de registre dels dominis .gn
Viccionari
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
# Chastèufòrt

Chastèufòrt (en francès Châteaufort) és un municipi francès situat al departament dels Alps de l'Alta Provença i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 205 | 157 | 191 | 157 | 230 | 199 | 236 | 234 | 204 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 201 | 200 | 204 | 173 | 179 | 170 | 176 | 168 | 163 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 153 | 122 | 114 | 101 | 95 | 64 | 61 | 53 | 47 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 42 | 29 | 26 | 25 | 30 | 28 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Edmond Jaubert | |

## Referències

* ↑ Topònims occitans dels Alps de l'Alta Provença
# Big Trouble in Little China

Big Trouble in Little China és una pel·lícula dels Estats Units del 1986 d'acció i comèdia, dirigida per John Carpenter i protagonitzada per Kurt Russell. És considerada una pel·lícula de culte dels anys 1980.

## Argument

En Jack Burton és un camioner fanfarró que es guanya la vida transportant mercaderies a Chinatown (San Francisco). Durant un dels seus encàrrecs, mentre juga al mahjong per aconseguir una mica de diners, li guanya una gran quantitat de diners al seu amic Wang Chi. Ell el convenç perquè el dugui a l'aeroport, on ha de recollir la seva promesa Miao Yin, i després li donarà els diners que li deu.
Quan la Miao Yin aterra a l'aeroport és segrestada per uns gàngsters xinesos i en Jack es veurà immers en una gran aventura per rescatar-la. Hauran d'entrar a Chinatown amb el seu camió, on, per casualitat, ell i en Wang Chi es troben enmig de l'enterrament del cap d'una de les famílies més importants del barri, quan comença una batalla campa entre una família rival, que suposadament va enverinar el mort, i la família del difunt.

## Referències

* ↑ Muñoz, Rubén. «Golpe en la pequeña China» (en castellà), 11-02-2019. [Consulta: 18 març 2020].
* ↑ Fariña, Jesús. «GOLPE EN LA PEQUEÑA CHINA (1986). La obra de culto ochentera de John Carpenter.» (en castellà). [Consulta: 18 març 2020].
# Estrepsicerotinis

Els estrepsicerotinis (Strepsicerotini) són una tribu de bovins que només es troben al continent africà (a diferència dels boselafinis i bovinis que són principalment asiàtics. Els membres d'aquest grup tenen una mida gran, una constitució lleugera, un coll llarg i presenten un dimorfisme sexual considerable. Set de les nou espècies es troben lleugerament amenaçades depenen de la conservació, mentre que les altres dues, l'eland i l'eland de Derby, estan segures.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Daniel Sirera Bellés

Daniel Sirera Bellés (Badalona, 30 de juliol de 1967) és un polític del Partit Popular que fou diputat al Parlament de Catalunya per la circumscripció de Barcelona. Fou president de la delegació catalana del partit entre el 2007 i el 2008.
És llicenciat en Dret per la Universitat de Barcelona. És membre del col·legi d'advocats de Barcelona. Aquest li va concedir la medalla d'honor per la tasca al torn d'ofici. Li ha estat atorgada per la Generalitat de Catalunya la medalla de protecció civil de Catalunya amb la categoria de bronze.

## Trajectòria política

* Ha estat president de Noves Generacions del PP a la província de Barcelona
* Vicesecretari Nacional de NNGG
* Membre de la Junta Directiva Nacional del PP
* Vicesecretari General d'Acció Política del PPC
* Vicesecretari General d'Organització del PPC
* Portaveu del PPC
* Secretari Executiu de Comunicació
* Regidor de l'Ajuntament de Barcelona
* Diputat al Parlament de Catalunya de 1995 a 2010
* Ha estat President del Partit Popular de Catalunya (2007-2008)
* Senador (2008)
* Conseller Secretari del Consell de l'Audiovisual de Catalunya (2012-2022)
* Candidat del Partit Popular de Catalunya a l'alcaldia de Barcelona. Eleccions Municipals maig 2023

## Referències

* ↑ Sastre, Daniel G «Daniel Sirera: 'Yo jamás pediría la dimisión de un compañero de partido'» (en castellà). El Mundo, 04-10-2009 [Consulta: 19 abril 2014].
* 1 2 3 4 5 6 7 «Biografía de Daniel Sirera, próximo presidente del PP de Catalunya» (en castellà). Europa Press, 20-07-2007. [Consulta: 12 juny 2014].
* ↑ «Daniel Sirera, portaveu del PP de Catalunya». vilaweb, 26-04-2007. [Consulta: 13 juny 2014].
* 1 2 «Sirera presidirà el PP català i el grup del Parlament» (en anglès). Directe.cat, 23-07-2007. Arxivat de l'original el 2016-03-03. [Consulta: 15 juny 2014].
* 1 2 «El Parlament designa senadora Alícia Sánchez-Camacho en substitució de Daniel Sirera». 324, 16-04-2008. [Consulta: 15 juny 2014].
* ↑ «El PP catalán coloca a su ex presidente Daniel Sirera en el CAC» (en castellà). Periodista digital, 05-07-2012 [Consulta: 29 maig 2015].
* ↑ «CAC. El Consell». web. Consell de l'Audiovisual de Catalunya. Arxivat de l'original el 3 de març 2016. [Consulta: 29 maig 2015].
# Clifford Birdinground

Clifford Birdinground és un polític estatunidenc i membre de la Nació Crow de Montana. Birdinground serví com a Cap de la Nació Crow de 2000 a 2002.
El predecessor de Birdinground, l'antiga Cap Clara Nomee, fou acusada de furt en 1997 i condemnada pel Tribunal Tribal el setembre de 1998. Tanmateix, la seva condemna no la inhabilitava per a ocupar el seu càrrec. Ella va participar en les eleccions per a un sisè terme en 2000. Tanmateix, Birdinground va guanyar les eleccions de 2000, derrotant Nomee amb el 67% dels vots.
Birdinground ocupà el càrrec en 2000. En assumir el càrrec, Birdinground va cancel·lar totes les ofertes i transaccions realitzades per l'administració Nomee abans de la imputació de 1997. També va acomiadar aproximadament 130 treballadors del govern tribal.
Birdinground fou declarart culpable d'un càrrec de suborn per la Cort Federal dels Estats Units en 2002 i va renunciar al seu càrrec en una carta de renúncia de data 5 de setembre de 2002. Fou sentenciat a 37 mesos de presó en setembre de 2003 i, després d'una sèrie d'apel·lacions, va rebre l'ordre de començar a complir la sentència servint el 4 de gener de 2007 al Complex Correccional Federal Florence a Colorado.
Birdinground fou succeït interinament pel vice-cap dels crows Vincent Goes Ahead Jr. des de la seva dimissió en setembre de 2002. Goes Ahead, qui havia estat elegit vicepresident el 2000, es va postular per a completar elecció especial per a la resta del mandat vigent de Birdinground al novembre de 2002. Tanmateix, Goes Ahead fou derrotat en l'elecció per Carl Venne. Venne va rebre 1.589 vots mentre que Goes Ahead en va rebre 1.481. Venne va jurar com a successor permanent de Birdinground el 12 de novembre de 2002. Goes Ahead continuà com a vice-cap fins a la fi del mandat en 2004.

## Referències

* 1 2 3 4 5 Olp, Susan «Former Crow leader Clara Nomee dead at 73». Billings Gazette, 01-02-2012 [Consulta: 5 març 2012].
* 1 2 Volz, Matt «First Crow chairwoman dies at 73». Associated Press. Missoulian, 09-02-2012 [Consulta: 5 març 2012].
* 1 2 3 4 5 6 7 Hagengruber, James «New leader takes Crow Tribe reins». Billings Gazette, 12-11-2002 [Consulta: 5 març 2012].
* ↑ «Chairman of Crow tribe resigns». Associated Press Billings Gazette, 08-09-2002 [Consulta: 5 març 2012].
* ↑ Johnson, Clair «Ex-tribal chairman ordered to jail». Billings Gazette, 12-12-2006 [Consulta: 5 març 2012].
# Maria Bonafont i Gimenez

Maria Bonafont i Giménez (Barcelona, 5 de novembre de 1944) és una poeta i rapsoda catalana nascuda al barri de Sant Gervasi-Galvany. Va treballar de bibliotecària a la Universitat de Barcelona.
És Mestra en Gai Saber en dos Jocs Florals. Així mateix, ha obtingut altres reconeixements literaris, entre els quals el premi Enric Gall d'Òmnium Cultural de Terrassa (2012), el premi Francesc Martí Queixalós (2016), el premi Montseny de Poesia (2014 i 2017) i, a banda dels dos mestratges, també ha obtingut diversos guardons en altres Jocs Florals, com per exemple la Viola i la Flor Natural a Esplugues de Llobregat (2017 i 2019).
Les seves obres es troben publicades en els llibres 60 x 60 = Vida i Poesia (2004), De bat a bat, la vida (2010), Aigües profundes (2014), Orígens, ressons i contrallums (2019), Versos de forja (2019) i Càntics al ritme de l’aigua (2022). Alguns poemes seus també s'han integrat en reculls d'autoria compartida, entre els quals Tretze veus experimentals (2006) i Poesia a la frontera (2008). D'altra banda, també ha prologat diversos poemaris.

## Mestratges en Gai Saber

* 2011 - Jocs Florals de Ciutat Vella
* 2023 - Jocs Florals de Calella

## Referències

* ↑ «Càntics al ritme de l'aigua, de Maria Bonafont (nota biogràfica)». Parnass Ediciones. [Consulta: 16 agost 2023].
* ↑ «El Ferran Canyameres se'n va cap a Vic». Nació Digital, 28-06-2012. [Consulta: 15 agost 2023].
* ↑ «La poeta Maria Bonafont guanya el catorzè Premi de poesia Francesc Martí Queixalós». El Punt Avui, 03-12-2016. [Consulta: 15 agost 2023].
* ↑ Farrerons Vidal, Oscar «40 anys de l’associació Amics del Montseny, 40 premis Montseny». Revista Bagant, 1-2023.
* ↑ «Maria Bonafont guanya el Premi Montseny de poesia». El 9 Nou, 06-08-2017. [Consulta: 16 agost 2023].
* ↑ «Lliurats els premis dels desens Jocs Florals a Esplugues». El Far, informatiu del Baix Llobregat i l'Hospitalet, 20-05-2019. [Consulta: 16 agost 2023].
* ↑ «Conferència i recital 'Poemes de forja i ferro'». Ajuntament de Barcelona, 24-01-2020. [Consulta: 16 agost 2023].
* ↑ «Els Amics de la Poesia celebren els Jocs Florals dedicats a Pompeu Fabra i al cronista calellenc Àngel Badalló». Calella Comunicació, 26-03-2023. [Consulta: 15 agost 2023].
# Iaminauà

El iaminauà o yaminawá és una llengua de la família pano a l'oest central del Brasil pel poble yaminawa i altres relacionats. Constitueix un extens continu dialectal. Els dialectes registatss són dos o més dialectes yaminawa brasiler, yaminawa peruà, Chaninawa, Chitonawa, Mastanawa, Parkenawa (= Yora o "Nawa"), Shanenawa (Xaninaua, = Katukina de Feijó), Sharanawa (= Marinawa), Shawannawa (= Arara), Yawanawá, Yaminawa-arara (obsolet; molt similar al Shawannawa/Arara), Nehanawa$^†$).
Molt pocs yaminawá parlen espanyol o portuguès, tot i que els shanenawa han canviat majoritàriament al portuguès.

## Fonologia

Les vocals del Yaminawa són /a, i, ɨ, u/. El yaminawa té /ɯ/ en comptes de /u/. Sharanawa, Yaminawa, i Yora tenen contraparts nasalitzades per a cadascuna de les vocals i demostren una nasalització contrastiva.
Consonants :
| | Bilabial | Alveolar | Retroflexa | Palatal | Velar | Glotal |
| Oclusiva | p | t | | | k | |
| Africada | | t͡s | | t͡ʃ | | |
| Fricativa | β | s | ʂ | ʃ | | h |
| Nasal | m | n | | | | |
| Aproximant | | | | j | w | |
| Bategant | | ɾ | | | | |
El yawanawá té un inventari fonèmic similar al yaminawa, però utilitza una fricativa bilabial sonora /β/ en lloc de la fricativa bilabial sorda /ɸ/. Yawanawá i Sharanahua tenen un fonema addicional, l'aproximant labiovelar sonora /w/. El shanewana té una fricativa labiodental /f/ en comptes de /ɸ/.
El yaminawa té un to contrastiu, amb dos tons superficials, alt (H) i baix (L).

## Gramàtica

El yaminawa és un llenguatge polisintètic, principalment sufixant, que també utilitza alternances de composició, nasalització i to en la formació de paraules. El yaminawa presenta una ergivitat dividida; els noms i els pronoms de tercera persona són patrons al llarg de línies ergatives i absolutives, mentre que els pronoms de primera i segona persona segueixen línies nominatives-acusatives. La morfologia verbal del yaminawa és extensa i codifica significats afectius (emocionals) i categories com el moviment associat. El yaminawa també té un conjunt d'enclítics de referència de commutador que codifiquen relacions de subjecte iguals o diferents, així com relacions aspectuals entre la clàusula dependent (marcada) i la clàusula principal.

## Referències

* ↑ «Yawanawa». Ethnologue.
* ↑ David Fleck, 2013, Panoan Languages and Linguistics, Anthropological Papers of the American Museum of Natural History #99
* ↑ "Yaminahua." Ethnologue. (retrieved 25 June 2011)
* ↑ «SAPhon – South American Phonological Inventories» (en anglès).
* 1 2 «SAPhon – South American Phonological Inventories - Yawanawa» (en anglès).
* ↑ «SAPhon – South American Phonological Inventories - Sharanahua» (en anglès).
* ↑ «SAPhon – South American Phonological Inventories - Shanenawa» (en anglès).
* 1 2 Faust, Norma and Eugene Loos. (2002). Gramática de la lengua yaminahua. Serie lingüística peruana, no. 51. Instituto Lingüístico de Verano.

## Enllaços externs

* Diccionari Yaminahua online de IDS
* Col·lecció Sharanahua de Pierre Déléage Arxivat 2021-07-24 a Wayback Machine. a Archive of the Indigenous Languages of Latin America (AILLA).
* Yaminahua (Intercontinental Dictionary Series)
# Brasidees

Les Brasidees (en grec antic: Βρασίδεια) eren un festival que se celebrava anualment a Esparta en honor del seu gran general Bràsides, el qual després de la seva mort el 422 aC havia rebut els honors d'heroi, segons que explica Pausànies.
Se celebrava cada any, i es feien oracions i concursos on només podien participar els espartans de ple dret. També se celebraven unes Brasidees a Amfípolis, que, encara que era una colònia atenesa, va traspassar els honors de fundador de la ciutat (κτίστης) d'Hagnó a Bràsides, que hi estava enterrat. En aquesta festa es feien festivals anuals amb sacrificis i concursos.

## Referències

* ↑ Smith, William (ed.). «Brasideia». A Dictionary of Greek and Roman Antiquities (1890). [Consulta: 21-XI-2020].